Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 624

6. Ismeretek az irodalomról Szövegelemzõ gyakorlatok a mûvekben megjelenített élethelyzetek, érzelmek, a gyermek érdeklõdésére számot tartható alapvetõ irodalmi témák részletesebb megbeszélése. Az olvasás örömének megtapasztalása. Különféle mûfajú, változatos ritmikájú alkotások értelmezése, irodalmi szövegek kreatív, játékos feldolgozása, ritmikagyakorlatok. Drámajátékok: szövegmondás mozgással összekötve; szereplõk kapcsolatának (egymásra hatásának, együttmûködésének, ellentéteinek stb.) megfigyelése, eljátszása. Az olvasott mûvek alapján néhány alapvetõ irodalmi téma, motívum fölismerése epikai, lírai mûvekben, népköltészeti és mûköltészeti alkotásokban. A közlésmód sajátosságainak, szerepének megfigyelése az olvasott mûvekben (pl. szerkezet; egyszerûbb képek, alakzatok felismerése, értelmezése; a ritmika; az ismétlõdés különféle formái; a túlzás). Látott, hallott, elképzelt élmények önálló megfogalmazása, elsõsorban szóban.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes